Държавен вестник, бр. 61, 2025 г., стр. 191

БРОЙ  61	
Д Ъ Р Ж А В Е Н  В Е С Т Н И К 	
СТР.  191  
бора на лечебно заведение не съобразно своите 
здравни и житейски потребности, а така, че 
да е адекватен задължително на динамиката, 
с която различните лечебни заведения на те­
риторията на цялата страна и по отделните 
райони на РЗОК изпълняват договорените обеми 
и стойности за медицинска помощ. Осигурява­
не, в което няма сигурност във възможността 
да се получи осигурителната престация, не е 
същинско осигуряване. Затова и условията за 
предоставянето и ползването на осигурител­
ната престация трябва да бъдат така уредени 
от законодателя, че да допринасят за тази 
сигурност в получаването, а не да водят до 
несигурност.
Считам, че ефектът на § 5, т. 1 – 2 от 
ЗИДЗЗО за изпълнителите на медицинска 
помощ и за здравноосигурените лица ще 
бъде същият както на вече обявеното за про­
тивоконституционно правило за поведение, 
защото и новоприетите разпоредби съдържат 
идентичен потенциал да ограничат достъпа 
до медицинска помощ на здравноосигурени­
те лица независимо дали би се стигнало до 
реална забрана за плащане.
Следва да бъде обърнато внимание, че 
освен с Конституцията съдържанието на 
приетите разпоредби е несъвместимо с реди­
ца действащи текстове на ЗЗО, което залага 
едно противоречиво прилагане. Стойности­
те, определени по реда на закона за НЗОК 
и разпределени към съответната РЗОК, са 
съобразени и съответно задължителни за 
даден район от страната, а не директно 
спрямо конкретния изпълнител. Самите 
договори с изпълнителите на медицинска 
помощ включват отделните видове медицин­
ска помощ по чл. 45, а „обемите, цените и 
методиките за остойностяване и закупуване 
на видовете медицинска помощ“ от своя стра­
на са част от задължителното съдържание 
на националните рамкови договори (чл. 55, 
ал. 2, т. 3а ЗЗО). Това показва противоречие 
между добавената част в ал. 7, изр. първо 
от чл. 59, новосъздадената ал. 7а от чл. 59 
и самия чл. 55, ал. 2, т. 2 ЗЗО.
Като продължение на тази неяснота е и 
формално заложеното от законодателя ус­
ловие, че НЗОК ще заплаща медицинската 
помощ на изпълнителите „в съответствие с 
целевите средства в закона за бюджета на 
НЗОК за съответната година, като се отчита 
и делът на резерва при решение на надзор­
ния съвет на НЗОК по чл. 15, ал. 1, т. 7“. 
Дори и да се приеме, че законодателят не 
изключва възможността да бъдат покривани 
надлимитни разходи за оказана медицинска 
помощ, тази възможност остава заложник на 
едно бъдещо несигурно бюджетно събитие. 
Налице са и известни неясноти относно реда, 
по който това би могло да се случи.
Не мога да подмина начина, по който е 
приет въпросният текст. Предложението за 
него е направено по време на заседание на 
Комисията по здравеопазването на основание 
и по реда на чл. 79, ал. 7, т. 2 от Правилника 
за организацията и дейността на Народното 
събрание. Предложението не е свързано с 
първоначалния обхват на законопроекта. 
Прието е без необходимата публичност и 
без възможност за адекватна реакция на 
засегнатите лица. 
Всичко това говори за дефицит на воля 
на управляващото мнозинство да предпри­
еме цялостно преразглеждане на начина на 
финансиране на болничната помощ. Вместо 
това се прибягва към палиативни решения, 
които са временни и за съжаление проти­
воречащи на Конституцията.
Уважаеми народни представители,
По изложените мотиви упражнявам пра­
вото по чл. 101, ал. 1 от Конституцията 
на Република България да върна за ново 
обсъждане § 5 от Закона за изменение и 
допълнение на Закона за здравното осигу­
ряване, приет от 51-вото Народно събрание 
на 17 юли 2025 г.
Президент на Републиката: 
Румен Радев
4260
УКАЗ № 116
На основание чл. 98, т. 8 от Конституцията 
на Република България
П О С Т А Н О В Я В А М :
Награждавам г-н Симон ван дер Бург – из­
вънреден и пълномощен посланик на Кралство 
Нидерландия в Република България, с орден 
„Мадарски конник“ първа степен за негови­
те особено големи заслуги за укрепването и 
развитието на двустранните отношения между 
Република България и Кралство Нидерландия.
Издаден в София на 24 юли 2025 г.
Президент на Републиката: 
Румен Радев
Министър на външните работи:
Георг Георгиев
Подпечатан с държавния печат.
Министър на правосъдието:
Георги Георгиев
4261